Kololo

Kololo kamu ku busozi obusangibwa mu kibuga kya Uganda ekikulu Kampala . Erinnya lino era liyitibwa n'ekitundu omwazimbibwa amayumba agasulwamu omusulwa abakungu nabagagga b'omukampala. 

 Endagiriro 
Kololo eri kumpi n’amasekkati ga Kampala, era esalagana n'ebitundu okuli Naguru mu buvanjuba, Bukoto mu mambuka, Mulago , Makerere , Nakasero, ne Kibuli. Kololo esangibwa mu masekatti ga Kampala mu ggombolola eyitibwa Kampala Central Division . Ensengeka za Kololo ku maapu ziri  0°19'46.0"N, 32°35'41.0"E (Obusimba:0.329445; Obukiika:32.594725). https://www.google.com/maps/place/Kololo,+Kampala,+Uganda/@0.3291091,32.5788316,14z/data=!3m1!4b1!4m5!3m4!1s0x177dbba2a2d9eead:0x698c319a2299b891!8m2!3d0.327297!4d32.5949199 Akasozi kano Kololo kagulumivu ddala era nga kawerako fuuti 4,302 okuva ku museetwe okutuuka ku ntikko yako. 

 Ebikwata ku kololo 
Erinnya Kololo lyatandika okuyitibwa akasozi kano mu kyasa ekye 19 era Kigambibwa nti kino kyava ku Omu ku baami abasibuka eyo  Acholi  mu mambuka ga Uganda. Omwami ono yali ayitibwa  Awich  era ye nga ali wamu ne Omukama Kabalega owa  Bunyoro baawakanya nnyo obufuzi bwamatwale Abangereza bwebali bafugiramu Uganda. Ekikolwa kye tekyasanyusa Bangeza era bwatyo Awich yakwatibwa n’aleetebwa mu Kampala n’asibibwa waggulu ku lusozi Kololo. Olw'okuba nga mu budde obwo Kololo kyali kibira oba kisiko, kigambibwa nti Awich yatya era nakaaba nga bwalaajana mu lulimi olu Luo Olwogerebwa mu Acholi nti “An atye kany kololo”, ekivuunulwa nti “Ndi wano nzekka.” Awich yali yeemulugunya olw’okuba yali alekeddwa  yekka mu kibira ate nga ali mu nsi etali yabwe. Okulajana kuno kwekwavamu okutandika okuyita ekitundu kino kololo paka ne leero  http://www.monitor.co.ug/artsculture/Reviews/Kololo-Hill-got-its-name-from-an-Acholi-chief/691232-1725100-67ie3m/index.html

Okuviira ddala eyo mu myaka gya 1950, nga Uganda tennafuna Mefuga, Kololo ebadde kifo ekimanyiddwa okusenza abakngu n'abagagga. Kololo era esangibwayo ebitebe byamawanga amalala binji wamu n'amaka gabakungu abakola ku bitebe byamawanga amalala mu Uganda. https://archive.today/20140618023653/http://www.newvision.co.ug/D/8/217/662250

Mu myaka gya 2000, wooteeri, bbanka, amalwaliro, n’ebitongole ebirala nabyo byatandika okweyunira olusozi luno okusobola okutuusa obuweereza ku batuuze naddala abakungu abawangalira ku lusozi luno basobole okuwona ensindikagano nakayogaano mu kibuga wakati akaali katandise okwefuga  olusozi Nakasero . 

Oluvannyuma lw'ebifo eby’obusuubuzi nga amabaala, n'ebirabo by'emmere okutandika okusenga ku lusozi Kololo akasiriikiro akabanga ku lusozi kololo kaatandika mpola okugenda nga kakendeera olwabadigize okusula nga badigida n'okuleekaanya endongo. Kino era kyayongera n'okuleeta akalippagano k'ebidduka mu kifo kino https://www.theeastafrican.co.ke/oped/comment/History-of-Uganda-Kololo-Hill/434750-5025066-x82y4e/index.html Emisango minji gizze giwaabwa mu kooti ezenjawulo nga banna Kololo bawaabira bannanyini bifo ebisanyukirwamu olwokubaleekanyiza nga ebidongo ekintu ekibamalako eddembe ly'okuwummula . https://www.monitor.co.ug/News/National/Bars-keep-us-awake-all-night--Kololo-residents-tell-court/688334-4993510-125bhdl/index.html Ogumu ku misango gino gwatwalibwa mu kooti omukyala Winnie Byanyima.https://chimpreports.com/winnie-byanyima-sues-7-kololo-bars-over-noise-pollution/ https://softpower.ug/7-bars-in-kololo-sued-by-winnie-byanyima-over-noise/

 Ebimu ku bifo ebisangibwa e Kololo 

 Ekizimbe ki Acacia Mall 
 7 Hills International School
 Essomero Arya Sumaj School
 Casino Simba-Kifo awazannyirwa zzaala ow'ekikungu
 ekibangirizi ki Centenary Park
 Wooteeri ya Africana
 Eddwaaliro lya Dr. Stockley Hospital
 Essomero East Kololo Primary School
 Ekitebe kya Algeria mu Uganda
 Ekitebe kya People's Republic of China
 Embassy kyeggwanga lya Congo
 Ekitebe kya Misiri
 Ekitebe kya Girimaani
 Ekitebe kya Sweden
 Ekitebe kya Norway
 Ekitebe kya Libya
 Ekitebe kya North Korea
 Ekitebe kya Russia
 Ekitebe kya Rwanda
 Ekitebe kya Saudi Arabia
 Ekitebe kya South Afrika
 Ekitebe kyeggwanga lya Kenya
 Poliisi ya Jinja Road
 Limbo eyitibwa Kampala Christian Cemetery
 Ekisaawe kya Golf ekya Kampala
 Eddwaliro li Kampala hospital
 Akasaawe kennyonyi e Kololo
 Essomero lya Kitante Hill Secondary School
 Essomero li Kololo High
 Essomero li  Kololo SSS
 Eddwaliro li Kololo Hospital
 Ekibiina kya bannakyewa abalwanyisa Nalubiri (Sickle Cell) .
 Essomero li Lincoln International School
 Eddwaaliro lya Medipal International Hospital https://www.independent.co.ug/health-ministry-cant-control-covid-charges-in-private-hospitals/
 Amayumba agasulwamu aga Speke Appartments
  Uganda Management Insititute
 Ekifo awakuumirwa ebyedda ki Uganda National Museum
 Essomero erisomesa olulimi Olufaransa.

 Ebifaananyi 

 Ekifaananyi ky'olusozi Kololo

 Laba ne 

 Kabalagala
 Muyenga
 Mengo

 Ebiwandiiko ebijuliziddwa